CELEX: 22016D1820
Language: lv
Date: 2016-09-30 00:00:00
Title: ĀKK un ES Vēstnieku komitejas Lēmums Nr. 4/2016 (2016. gada 30. septembris), ar ko ieceļ amatā Lauksaimniecības un lauku sadarbības tehniskā centra (CTA) valdes locekli [2016/1820]

14.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 278/50
            
         ĀKK UN ES VĒSTNIEKU KOMITEJAS LĒMUMS Nr. 4/2016
   (2016. gada 30. septembris),
   ar ko ieceļ amatā Lauksaimniecības un lauku sadarbības tehniskā centra (CTA) valdes locekli [2016/1820]
   ĀKK UN ES VĒSTNIEKU KOMITEJA,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (1) un pirmo reizi grozīts 2005. gada 25. jūnijā Luksemburgā (2), otro reizi – 2010. gada 22. jūnijā Vagadugu (3), un jo īpaši minētā nolīguma III pielikuma 3. panta 5. punktu,
   ņemot vērā ĀKK un ES Vēstnieku komitejas Lēmumu Nr. 5/2013 (2013. gada 7. novembris) par Lauksaimniecības un lauku sadarbības tehniskā centra (CTA) statūtiem (4) un jo īpaši minētā lēmuma pielikuma 5. panta 4. punktu,
   tā kā:
   
               (1)
            
            
               
                  CTA statūtu 5. panta 4. punktā paredzēts, ka Lauksaimniecības un lauku sadarbības tehniskā centra (CTA) valdes locekļus ĀKK un ES Vēstnieku komiteja ieceļ saskaņā ar komitejas izstrādātām procedūrām uz laikposmu līdz pieciem gadiem un viņu darbību pārskata termiņa vidusposmā.
            
         
               (2)
            
            
               Saskaņā ar ĀKK un ES Vēstnieku komitejas Lēmumu Nr. 1/2015 (2015. gada 12. oktobris), ar ko ieceļ amatā Lauksaimniecības un lauku sadarbības tehniskā centra (CTA) valdes locekli (5), viena valdes locekļa pilnvaru termiņš beigsies 2016. gada 6. novembrī,
            
         
               (3)
            
            
               Saskaņā ar ĀKK un EK Partnerattiecību nolīguma 95. panta 1. punktu nolīgums būs spēkā līdz 2020. gada 29. februārim. Tādēļ pirms nolīguma darbības termiņa beigām uz atlikušo pilnvaru laiku ir jāieceļ jauns valdes loceklis,
            
         IR PIEŅĒMUSI ŠĀDU LĒMUMU.
   1. pants
   Zemāk norādītā persona tiek iecelta par CTA valdes locekli:
   
               —
            
            
               
                  Frederike PRAASTERINK kundze.
            
         2. pants
   Neskarot jebkādus turpmākus lēmumus, kurus ĀKK un ES Vēstnieku komitejai varētu būt jāpieņem saskaņā ar tās prerogatīvām, CTA valdes sastāvs ir šāds:
   
               —
            
            
               
                  Frederike PRAASTERINK kundze,
            
         kuras pilnvaru termiņš beidzas 2020. gada 29. februārī, kā arī
   
               —
            
            
               Prof. Baba Y. ABUBAKAR kungs,
            
         
               —
            
            
               Prof. Augusto Manuel CORREIA kungs,
            
         
               —
            
            
               
                  Helena JOHANSSON kundze,
            
         
               —
            
            
               Dr. Faustin R. KAMUZORA kungs un
            
         
               —
            
            
               Prof. Clement K. SANKAT kungs,
            
         kuru pilnvaru termiņš beidzas 2018. gada 6. novembrī.
   3. pants
   Šis lēmums stājas spēkā tā pieņemšanas dienā.
   
      Briselē, 2016. gada 30. septembrī
      
         
            ĀKK un ES Vēstnieku komitejas vārdā –
         
         
            priekšsēdētāja
         
         L.M. ISHMAEL
      
   
   
      (1)  OV L 317, 15.12.2000., 3. lpp.
   
   
      (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).
   
      (3)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).
   
      (4)  OV L 309, 19.11.2013., 50. lpp.
   
   
      (5)  OV L 278, 23.10.2015., 26. lpp.